Umhverfisstofnun hefur stefnt þrotabúi Wow air vegna sölu skiptastjóra á losunarheimildum eftir að félagið var lýst gjaldþrota . Wow air seldi losunarheimildir fyrir 450 milljónir króna skömmu áður en félagið varð gjaldþrota . Þorsteinn Einarsson , annar skiptastjóri Wow air , segir söluna hafa numið örfáum milljónum króna . Þær losunarheimildir sem eftir stóðu voru einnig seldar af skiptastjórum eftir að félagið var lýst gjaldþrota . Dómsmál Umhverfisstofnunar snýst um þá eignasölu . Umhverfisstofnun telur að þrotabúinu hafi borið samkvæmt lögum að skila inn losunarheimildunum . Málið nú kemur til viðbótar við 3,8 milljarða króna sekt sem Umhverfisstofnun lagði í sumar á Wow fyrir að eiga ekki losunarheimildir fyrir útblæstri . Sektin er flokkuð sem almenn krafa í þrotabúið og því er nær útilokað að nokkuð fáist upp í þá kröfu .